L 169/130 Jurnalul Oficial al Uniunii Europene 7.6.2014 REGULAMENTUL (UE) NR. 560/2014 AL CONSILIULUI din 6 mai 2014 privind înființarea întreprinderii comune pentru bioindustrii (Text cu relevanță pentru SEE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 187 și articolul 188 primul paragraf, având în vedere propunerea Comisiei Europene, având în vedere avizul Parlamentului European, având în vedere avizul Comitetului Economic şi Social European (), întrucât: (1) Parteneriatele public-privat sub forma inițiativelor tehnologice comune au fost prevăzute inițial în Decizia nr. 1982/2006/CE a Parlamentului European și a Consiliului (?). (2) Decizia 2006/971/CE a Consiliului (?) a identificat anumite parteneriate public-privat care trebuie sprijinite. (3) Regulamentul (UE) nr. 1291/2013 al Parlamentului European și al Consiliului (*) a instituit Programul-cadru pentru cercetare și inovare (2014-2020) — Orizont 2020 (denumit în continuare „Orizont 2020”). Orizont 2020 urmăreşte să sporească impactul în ceea ce priveşte cercetarea și inovarea prin combinarea Orizont 2020 și a fondurilor din sectorul privat în cadrul unor parteneriate public-privat, în domenii esențiale în care cercetarea şi inovarea pot să contribuie la obiectivele mai ample ale Uniunii privind competitivitatea, la atragerea investițiilor private și la soluționarea provocărilor societale. Parteneriatele respective ar trebui să se bazeze pe un angajament pe termen lung, incluzând o contribuție echilibrată din partea tuturor partenerilor, să fie răspunzătoare de îndeplinirea obiectivelor lor şi să fie în concordanţă cu obiectivele strategice ale Uniunii în materie de cercetare, dezvoltare și inovare. Guvernanța şi funcționarea acestor parteneriate ar trebui să fie deschise, transparente, eficace şi eficiente şi să ofere ocazia de a participa pentru o gamă largă de părţi interesate active în domeniile lor specifice. În conformitate cu Regulamentul (UE) nr.1291/2013, implicarea Uniunii în respectivele parteneriate poate lua forma unor contribuții financiare pentru întreprinderile comune înființate pe baza articolului 187 din Tratatul privind funcționarea Uniunii Europene (TFUE), în temeiul Deciziei nr. 1982/2006/CE. ( În conformitate cu Regulamentul (UE) nr. 1291/2013 și cu Decizia 2013/743/UE a Consiliului (*) se poate acorda sprijin întreprinderilor comune înființate în cadrul Orizont 2020 în condițiile prevăzute în decizia respectivă. (5) Comunicarea Comisiei intitulată „Europa 2020: o strategie europeană pentru o creştere inteligentă, durabilă și favorabilă incluziunii” („Strategia Europa 2020”), aprobată de Parlamentul European şi de Consiliu, subliniază necesitatea creării unor condiții favorabile investițiilor în cunoaştere și inovare, pentru a se ajunge la o creştere inteligentă, durabilă şi favorabilă incluziunii în Uniune. () Avizul din 10 decembrie 2013 (nepublicat încă în Jurnalul Oficial). (?) Decizia nr. 1982/2006/CE a Parlamentului European şi a Consiliului din 18 decembrie 2006 privind al şaptelea program-cadru al Comunității Europene pentru activități de cercetare, de dezvoltare tehnologică și demonstrative (2007-2013) O L 412, 30.12.2006, p- 1). Decizia 2006/971/CE a Consiliului din 19 decembrie 2006 privind programul specific „Cooperare” de punere în aplicare a celui de-al șaptelea Program-cadru al Comunității Europene pentru activități de cercetare, de dezvoltare tehnologică și demonstrative (2007-2013) O L 400, 30.12.2005, p. 86). Regulamentul (UE) nr. 1291/2013 al Parlamentului European şi al Consiliului din 11 decembrie 2013 de instituire a Programului- cadru pentru cercetare şi inovare (2014-2020) — Orizont 2020 și de abrogare a Deciziei nr. 1982/2006/CE (JO L 347, 20.12.2013, . 104). %ecizia 2013/743/UE a Consiliului din 3 decembrie 2013 de instituire a programului specific de punere în aplicare a Programului- cadru pentru cercetare și inovare (2014-2020) Orizont 2020 (JO L 347, 20.12.2013, p. 965). — PJ — _ — &